Document ID: 32011R0499

РЕГЛАМЕНТ ЗА ИЗПЪЛНЕНИЕ (ЕС) № 499/2011 НА КОМИСИЯТА
от 18 май 2011 година
за изменение на Регламент (ЕС) № 945/2010 за приемане на план относно разпределянето между държавите-членки на ресурси, начислими към 2011 бюджетна година, за снабдяването с храна от интервенционните складове в полза на най-нуждаещите се лица в ЕС и за дерогация от някои разпоредби на Регламент (ЕС) № 807/2010
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, букви е) и ж), във връзка с член 4 от него,
като взе предвид Регламент (ЕО) № 2799/98 на Съвета от 15 декември 1998 г. за определяне на агромонетарния режим на еврото (2), и по-специално член 3, параграф 2 от него,
като има предвид, че:
(1)
В съответствие с член 3, параграф 5 от Регламент (ЕС) № 807/2010 на Комисията от 14 септември 2010 г. относно установяване на подробни правила за снабдяването с храна от интервенционни складове в полза на най-нуждаещите се лица в ЕС (3), няколко държави-членки информираха Комисията, че няма да могат да използват известни количества продукти, които са им разпределени по плана за 2011 г., приет с Регламент (ЕС) № 945/2010 на Комисията (4).
(2)
Съгласно член 3, параграф 5 от Регламент (ЕС) № 807/2010, Комисията може да разпредели наличните ресурси на други държави-членки, въз основа на техните искания и действителната употреба от тяхна страна на разполагаемите продукти, както и на разпределенията, направени през предходните финансови години.
(3)
Тъй като преразглеждането на плана за 2011 г. се прави по време, когато вече са почти приключени националните административни мерки за изпълнението му, целесъобразно е преразпределените количества да не се вземат под внимание при изчислението дали държавите-членки са спазили задължението си по първия параграф на член 3 от Регламент (ЕС) № 945/2010 и по втората алинея от параграф 2 на член 3 от Регламент (ЕС) № 807/2010, а именно да изтеглят в посочените в тях срокове 70 % от количествата семена на зърнени култури.
(4)
Поради това Регламент (ЕС) № 945/2010 следва да бъде съответно изменен.
(5)
Управителният комитет за общата организация на селскостопанските пазари не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕС) № 945/2010 се изменя както следва:
а)
В член 5 се добавя следният параграф:
„По отношение на плана за разпределение за 2011 г., първият параграф на настоящия член, както и първото изречение във втората алинея от параграф 2 на член 3 от Регламент (ЕС) № 807/2010, не са валидни за следните количества семена на зърнени култури, складирани във Финландия:
-
12 856 тона, разпределени за Италия, и
-
306 тона, разпределени за Словения.“
б)
Приложения I и III се изменят съгласно приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 май 2011 година.

Labels: 17
19
5
0
3
18